Genre: Promotion

Vabilo lokalnim ponudnikom k sodelovanju pri projektu GlaMUR - Užitek ob reki <p/> datum: 28.02.2019 <p/> Lokalna akcijska skupina Prlekija (LAS Prlekija) vabi lokalne ponudnike k sodelovanju pri projektu GlaMUR - Užitek ob reki: Gre za možnost povezovanja z drugimi ponudniki pod slovensko-avstrijsko blagovno znamko "GlaMUR – UŽITEK OB REKI" ter priložnost brezplačne promocije svoje ponudbe. S projektom želimo okrepiti pomen lokalne ponudbe in samooskrbe ter povezati najboljše lokalne proizvajalce oz. ponudnike na obmejnem območju med Slovenijo in Avstrijo. Lokalne ponudnike, ki se nahajate na območju občin Apače, Gornja Radgona, Križevci, Ljutomer, Radenci, Razkrižje, Sveti Jurij ob Ščavnici in Veržej vabimo, da se vključite v projekt sodelovanja GlaMUR, ki povezuje slovenski LAS Prlekija in LAS Ovtar Slovenskih goric ter avstrijski LAS Vulkanland. Sodelujoči ponudniki boste lahko svoje izdelke prodajali na vzpostavljenih prodajnih kotičkih po celotnem območju sodelujočih LAS, svojo ponudbo pa boste lahko na posebej označenih stojnicah promovirali in tržili tudi na več dobro obiskanih dogodkih. Projekt je sofinanciran z evropskimi sredstvi iz Evropskega kmetijskega sklada za razvoj podeželja.